Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	42  / 4 	
Počet vyhodnotených pripomienok	42 	
		
Počet akceptovaných pripomienok, z toho zásadných	22  / 0 	
Počet čiastočne akceptovaných pripomienok, z toho zásadných	3  / 0 	
Počet neakceptovaných pripomienok, z toho zásadných	17  / 4 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	2 (2o,0z) 	 	 	 	
2 .	Ministerstvo výstavby a regionálneho rozvoja Slovenskej republiky 	 	 	x 	 	
3 .	Štatistický úrad Slovenskej republiky 	 	 	x 	 	
4 .	Úrad geodézie, kartografie a katastra Slovenskej republiky 	 	 	 	x 	
5 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
6 .	Úrad pre verejné obstarávanie 	 	 	x 	 	
7 .	Úrad priemyselného vlastníctva Slovenskej republiky 	4 (4o,0z) 	 	 	 	
8 .	Správa štátnych hmotných rezerv Slovenskej republiky 	 	 	x 	 	
9 .	Generálna prokuratúra Slovenskej republiky 	3 (3o,0z) 	 	 	 	
10 .	Protimonopolný úrad Slovenskej republiky 	 	 	x 	 	
11 .	Republiková únia zamestnávateľov 	4 (1o,3z) 	 	 	 	
12 .	Ministerstvo kultúry Slovenskej republiky 	 	 	x 	 	
13 .	Ministerstvo práce, sociálnych vecí a rodiny Slovenskej republiky 	 	 	 	x 	
14 .	Únia miest Slovenska 	1 (1o,0z) 	 	 	 	
15 .	Ústredie práce, sociálnych vecí a rodiny 	 	 	 	x 	
16 .	Centrum pre medzinárodnoprávnu ochranu detí a mládeže 	 	 	 	x 	
17 .	Úrad na ochranu osobných údajov Slovenskej republiky 	 	 	x 	 	
18 .	Úrad pre reguláciu sieťových odvetví 	 	 	 	x 	
19 .	Národný bezpečnostný úrad 	2 (2o,0z) 	 	 	 	
20 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	x 	 	
21 .	Konfederácia odborových zväzov Slovenskej republiky 	1 (1o,0z) 	 	 	 	
22 .	Kancelária prezidenta Slovenskej republiky 	 	 	 	x 	
23 .	Národný inšpektorát práce 	 	 	 	x 	
24 .	Slovenská obchodná a priemyselná komora 	1 (1o,0z) 	 	 	 	
25 .	Jazykovedný ústav Ľudovíta Štúra Slovenskej akadémie vied 	 	 	 	x 	
26 .	Asociácia zamestnávateľských zväzov a združení Slovenskej republiky 	1 (1o,0z) 	 	 	 	
27 .	Najvyšší súd Slovenskej republiky 	 	 	x 	 	
28 .	Ústavný súd Slovenskej republiky 	 	 	 	x 	
29 .	Národná banka Slovenska 	 	 	x 	 	
30 .	Úrad pre dohľad nad zdravotnou starostlivosťou 	 	 	x 	 	
31 .	Združenie miest a obcí Slovenska 	 	 	 	x 	
32 .	Európske spotrebiteľské centrum 	 	 	 	x 	
33 .	Ministerstvo hospodárstva Slovenskej republiky 	2 (2o,0z) 	 	 	 	
34 .	Právnická fakulta Univerzity Komenského v Bratislave 	 	 	 	x 	
35 .	Právnická fakulta Trnavskej univerzity v Trnave 	 	 	 	x 	
36 .	Ministerstvo zdravotníctva Slovenskej republiky 	 	 	x 	 	
37 .	Košický samosprávny kraj 	 	 	 	x 	
38 .	Bratislavský samosprávny kraj 	 	 	x 	 	
39 .	Banskobystrický samosprávny kraj 	 	 	 	x 	
40 .	Trenčiansky samosprávny kraj 	 	 	x 	 	
41 .	Trnavský samosprávny kraj 	 	 	x 	 	
42 .	Žilinský samosprávny kraj 	2 (1o,1z) 	 	 	 	
43 .	Nitriansky samosprávny kraj 	 	 	 	x 	
44 .	Prešovský samosprávny kraj 	 	 	 	x 	
45 .	Ministerstvo vnútra Slovenskej republiky 	 	 	x 	 	
46 .	Ministerstvo financií Slovenskej republiky 	3 (3o,0z) 	 	 	 	
47 .	Ministerstvo školstva Slovenskej republiky 	 	 	 	x 	
48 .	Kancelária Národnej rady Slovenskej republiky 	 	 	 	x 	
49 .	Ministerstvo zahraničných vecí Slovenskej republiky 	 	 	x 	 	
50 .	Ministerstvo obrany Slovenskej republiky 	1 (1o,0z) 	 	 	 	
51 .	Najvyšší kontrolný úrad Slovenskej republiky 	 	 	x 	 	
52 .	Úrad jadrového dozoru Slovenskej republiky 	 	 	x 	 	
53 .	Ministerstvo životného prostredia Slovenskej republiky 	 	 	x 	 	
54 .	Štátny dopravný úrad 	 	 	 	x 	
55 .	Ministerstvo dopravy, pôšt a telekomunikácií Slovenskej republiky 	1 (1o,0z) 	 	 	 	
56 .	Zväz autobusovej dopravy SR 	 	 	 	x 	
57 .	Odbor aproximácie práva sekcie vládnej legislatívy Úradu vlády SR 	10 (10o,0z) 	 	 	 	
58 .	Úrad vlády Slovenskej republiky 	 	2 (2o,0z) 	 	 	
59 .	Ministerstvo spravodlivosti Slovenskej republiky 	1 (1o,0z) 	 	 	 	
60 .	Sociálna poisťovňa 	1 (1o,0z) 	 	 	 	
	SPOLU	40 (36o,4z) 	2 (2o,0z) 	22 	21 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MP SR 	Tabuľke zhody 2008-104 ES 
Domnievame sa, že ustanovenia čl. 10 ods. 1 na účely čl. 6 ods. 3 (prijatie dočasného agentúrneho pracovníka do pracovného pomeru užívateľským podnikom po uplynutí dočasného vyslania) Smernice EP a Rady č. 2008/104/ES o dočasnej agentúrnej práci (ďalej len „smernica“) neboli správne transponované do národnej legislatívy v zmysle tabuľky zhody (TZ_2008-104-ES.doc) a bolo by vhodné prijať opatrenia v snahe predísť formálnym listom Komisie o vysvetlenie, prípadne ďalším konaniam voči SR. 

Odôvodnenie: Čl. 6 odsek 2 predmetnej smernice znie: ,,Pokiaľ ide o akékoľvek doložky, ktoré zakazujú uzavretie pracovnej zmluvy alebo zamestnaneckého vzťahu medzi užívateľským podnikom a dočasným agentúrnym pracovníkom po jeho pridelení alebo ich uzavretiu zabraňujú, členské štáty prijmú všetky opatrenia potrebné na to, aby zabezpečili neplatnosť týchto doložiek alebo možnosť vyhlásiť ich za neplatné od začiatku“ a čl. 6 ods. 3 znie: „Agentúry dočasného zamestnávania nesmú od pracovníkov vyberať žiadne poplatky za sprostredkovanie prijatia do užívateľského podniku alebo za uzatvorenie pracovnej zmluvy alebo zamestnaneckého vzťahu s užívateľským podnikom po ukončení pridelenia do tohto podniku“. Podľa tabuľky zhody je čl. 6 ods. 3 transponovaný do § 29 ods. 2 zákona č. 5/2004 Z. z., ktorý znie: „(2) Za dočasné pridelenie dočasného zamestnanca môže agentúra dočasného zamestnávania vyberať od užívateľského zamestnávateľa úhradu v dohodnutej výške; od dočasného zamestnanca sa poplatok za dočasné pridelenie nevyberá.“, ktorý ale neupravuje prijatie dočasného agentúrneho pracovníka do pracovného pomeru užívateľským podnikom po ukončení dočasného pridelenia ako ustanovuje čl. 6 ods. 3 smernice. 

V praxi na Slovensku sú ale takéto dodatky celkom bežné a sú uvedené priamo v dohodách o vykonaní práce napr. medzi študentmi a pracovnými agentúrami. Ak by sa podľa týchto dodatkov zamestnal dočasný brigádnik v spoločnosti po uplynutí brigádnickej činnosti bez vedomia agentúry a agentúra na túto skutočnosť príde, takémuto pracovníkovi hrozia finančné sankcie alebo, ako je v slovenskej praxi často využívané, uplatnenie zmenky (napr. na 200 EUR). Takéto praktiky sú podľa nášho názoru v rozpore s čl. 6 ods. 3 smernice a je potrebné v zmysle čl. 10 ods. 1 prijať na vnútroštátnej úrovni pravidlá vo forme ustanovení zákona č. a v zmysle čl. 10 ods. 2 smernice stanoviť za ich porušenie sankcie, ktoré „musia byť účinné, primerané a odradzujúce.“ 

 	O 	A 	 	
MP SR 	bodu 11 
V texte § 252d odporúčame slovo "spravujú "nahradiť slovom "riadia". 	O 	N 	Novela obsahuje terminológiu. 	
ÚPV SR 	čl.I bod 3 
V navrhovanom písmene d) odporúčame na konci vložiť odkaz (a poznámku pod čiarou), aby bolo zrejmé, čo je týmto osobitným predpisom. 	O 	N 	Zákonník práce je zákonom kódexového typu, preto sa odkazy na poznámku pod čiarou, v ktorej by bol uvedený odkaz na konkrétny všeobecne záväzný právny predpis neuvádzajú.  	
ÚPV SR 	čl.I bod 5 
V navrhovanom odseku 7 odporúčame nahradiť slová "osobitného zákona" slovami "osobitného predpisu"; zároveň odporúčame vložiť odkaz (a poznámku pod čiarou), ktorý bude tento osobitný predpis (zákon) definovať. 	O 	ČA 	Zákonník práce je zákonom kódexového typu, preto sa odkazy na poznámku pod čiarou, v ktorej by bol uvedený odkaz na konkrétny všeobecne záväzný právny predpis neuvádzajú.  	
ÚPV SR 	čl.I bod 11 
V navrhovanom znení § 252d odporúčame nahradiť slovo "platnej" slovom "účinnej". 
Odôvodnenie: Je pravdepodobné, že k 28. februáru 2010 bude zároveň platná tak právna úprava účinná do 28. februára 2010, ako aj právna úprava účinná od 1. marca 2010, keďže právny predpis nadobúda platnosť už dňom uverejnenia v Zbierke zákonov. Máme teda za to, že pre predmetné ustanovenie je rozhodná účinnosť právnej úpravy.  	O 	A 	 	
ÚPV SR 	tabuľka zhody 
Odporúčame zosúladiť tabuľku zhody s prílohou č. 1a Legislatívnych pravidiel vlády SR (podľa vzoru tabuľky zhody má mať tabuľka 8 stĺpcov). 	O 	A 	 	
GP SR 	1. K Čl. I – úvodná veta 
Odporúčame doplniť aj zákon č. 184/2009 Z. z.  	O 	A 	 	
GP SR 	2. K bodu 3 (§ 48 ods. 4 písm. d) 
Odporúčame nad slovo „predpisu“ uviesť odkaz a v poznámke pod čiarou citovať konkrétny právny predpis. 	O 	N 	
Zákonník práce je zákonom kódexového typu, preto sa odkazy na poznámku pod čiarou, v ktorej by bol uvedený odkaz na konkrétny všeobecne záväzný právny predpis neuvádzajú.  	
GP SR 	3. K Čl. II 
Slovo „zákonom“ odporúčame nahradiť slovom „zákon“. 	O 	A 	 	
RUZ 	Postoj RÚZ k predkladanému materiálu 

RÚZ si uvedomuje, že Slovenská republika podľa vyjadrení Európskej komisie nesprávne transponovala uvedené smernice, avšak zároveň dáva do pozornosti, že v zlých hospodárskych časoch je viac ako kedykoľvek inokedy potrebná existencia flexibilných pracovnoprávnych inštitútov, akými sú možnosť rýchleho skončenia pracovného pomeru, ako aj možnosti opakovaného uzatvárania pracovných pomerov na dobu určitú a to predovšetkým u malých zamestnávateľov. RÚZ súčasne v rámci predkladaného návrhu novely zákonníka práce vidí príležitosť realizovať vypustenie § 120 tak, aby výška minimálnej mzdy priamo zo zákona naďalej neovplyvňovala rast miezd vo vyšších platových stupňoch. Práve v čase aktuálne prebiehajúcej krízy by sa týmto opatrením prispelo k udržaniu existujúcich pracovných miest u veľkého počtu zamestnávateľov. Súčasne sa tým vytvoria vhodné podmienky pre ďalší rast zamestnanosti v čase, kedy sa naštartuje slovenská ekonomika 
 	O 	N 	Pripomienka je nad rámec novely, ktorou sa zabezpečuje zosúladenie ustanovení Zákonníka práce so smernicami EÚ. 	
RUZ 	§ 48 ods. 2 Zákonníka práce 
RÚZ navrhuje zmenu § 48 ods. 2 Zákonníka práce. 

„(2) Pracovný pomer na určitú dobu možno dohodnúť najdlhšie na dva roky. Pracovný pomer na určitú dobu možno predĺžiť alebo opätovne dohodnúť v rámci dvoch rokov najviac dvakrát.“ 

Odôvodnenie: 
Uvedené znenie bolo predmetom rokovania sociálnych partnerov na stretnutí u štátnej tajomníčky Emílií Kršíkovej dňa 24.08.2009 a ministerstvo návrh zamestnávateľov považovalo za rozumný kompromis. Následne sa však do návrhu novely zákona toto znenie § 48 ods. 2 nedostalo. 
Zamestnávatelia samozrejme nesúhlasia so zrušením flexibilných foriem zamestnávania, avšak sú si vedomí názoru a možných nástrojov Európskej komisie, preto by privítali aspoň čiastočnú kompenzáciu za zrušenie výnimiek pre reťazenie pracovných pomerov na dobu určitú. 
Ministerstvo by v prípade takéhoto návrhu dodržalo aj Programové vyhlásenie vlády, v ktorom sa zaviazalo obmedziť reťazenie pracovných pomerov uzatvorených na dobu určitú. 
 	Z 	N 	Akceptovanie pripomienky by bolo v rozpore s programovým vyhlásením vlády SR. 

Uplatnené zásadné pripomienky boli prerokované v Hospodárskej a sociálnej rade Slovenskej republiky dňa 21. septembra 2009, ktorá po zapracovaní pripomienok dohodnutých na tomto rokovaní, odporučila vláde Slovenskej republiky schváliť návrh zákona. Na rokovaní Hospodárskej a sociálnej rady Slovenskej republiky sa sociálni partneri dohodli na úprave pracovného pomeru na určitú dobu najdlhšie na dva roky s tým, že pracovný pomer na určitú dobu možno predĺžiť alebo opätovne dohodnúť v rámci dvoch rokov najviac dvakrát. 	
RUZ 	k § 120 Zákonníka práce 
2. RÚZ nad rámec novely zákona navrhuje vypustiť ustanovenie § 120 Zákonníka práce. 

Striktné uplatňovanie minimálnych mzdových nárokov a ich koeficientov tak, ako sú upravené v ustanovení § 120 Zákonníka práce môže z nášho pohľadu viesť k plošnému a neúmernému zvyšovaniu miezd v závislosti na minimálnej mzde bez ohľadu na produktivitu práce a špecifické ekonomické podmienky dotknutých zamestnávateľov. Navyše sa ich prostredníctvom neguje samotný zmysel inštitútu minimálnej mzdy, ktorého význam spočíva v zabezpečení minimálnych mzdových nárokov pre sociálne najohrozenejšiu skupinu zamestnancov 
 	Z 	N 	Pripomienka je nad rámec novely, ktorou sa zabezpečuje zosúladenie ustanovení Zákonníka práce so smernicami EÚ. 	
RUZ 	k Čl. II návrhu novely Zákonníka práce 
3. Pripomienka k Čl. II návrhu novely Zákonníka práce 

Ministerstvo navrhuje, aby účinnosť návrhu novely Zákonníka práce bola stanovená na 1. marca 2010. 

Odôvodnenie: 
RÚZ navrhuje posunúť účinnosť návrhu novely Zákonníka práce na 1. marca 2011. Do tohto času by už bolo možné badať oživenie ekonomiky a zastabilizovanie trhu práce. RÚZ je toho názoru, že takéto stanovenie účinnosti novely by Európska komisia nepovažovala za porušenie povinnosti transpozície smernice, hlavne v čase, keď hospodárska kríza pretrváva a potreba existencie flexibilných foriem práce je viac ako potrebná. Európska únia a jej zodpovedné orgány prihliadajú dnes na stanovené pravidlá benevolentnejšie vzhľadom na zhoršené hospodárske podmienky európskych krajín (napr. pri zvýšení deficitu verejných financií nad prípustnú mieru). 
 	Z 	N 	Ustanovenia Zákonníka práce je potrebné urgentne zosúladiť s dohodami, ktoré uzatvorili sociálni partneri na úrovni EÚ. Nemôže naďalej pretrvávať stav rozporu právnej úpravy SR s pracovným právom EÚ. 	
UMOSR 	VEC: Stanovisko za Úniu miest Slovenska k Návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov 
Vážená pani ministerka, 

zasielame Vám pripomienky k navrhovanej novele zákona č. 311 /2001 Z.z. Zákonník práce v znení neskorších predpisov. 

Deklarovaný dôvod predloženia návrhu novely Zákonníka práce je zosúladenie našich predpisov s predpismi EÚ, najmä v oblasti nediskriminácie, ktorá sa týka práce na kratší pracovný čas, o práci na dobu určitú a o dočasnej agentúrnej práci. 

Odstraňujú sa niektoré výnimky, ktoré podľa predkladateľa neboli - nie sú v súlade s predpismi EÚ. Ide najmä a o navrhované ustanovenia v § 48. Vypúšťajú sa tiež ustanovenia, ktoré umožňovali pri pracovnom pomere na kratší pracovný čas prepustiť zamestnanca pri práci na menej ako 15 hodín týždenne bez uvedenia dôvodu alebo z akéhokoľvek dôvodu. Podľa nášho názoru tak dochádza k ďalšiemu odstráneniu flexibilného prvku z našej pracovnoprávnej úpravy najmä tam, kde sa vyžadujú len jednoduché, jednorazové práce, bez vyžadovania osobitnej kvalifikácie alebo odbornosti. 

Následkom môže byť, že ľudia, ktorí takto mali možnosť sa občas zamestnať, pričom zamestnávateľ využíval práve tieto flexibilné ustanovenia, už túto možnosť mať nebudú, resp. sa výrazne obmedzí, práve kvôli obmedzeniu pre zamestnávateľa zaujímavej flexibility. Zo strany orgánov EÚ však boli proti týmto ustanoveniam vznesené námietky o nesprávnej transpozícii predpisov EÚ. 

V ďalších navrhovaných ustanoveniach sú ustanovenia, ktoré majú takisto zaviesť princípy nediskriminácie u agentúrnych zamestnancov, ktoré však podľa nášho názoru ďalej obmedzujú flexibilitu trhu práce a najmä v niektorých oblastiach Slovenska a pri určitých segmentoch trhu práce najmä na strane zamestnancov (dlhodobo nezamestnaní, málo kvalifikovaní pracovníci a pod. - ale nielen títo) to prinesie sťaženie zamestnať sa, resp. menšiu ochotu zamestnávateľov zamestnať takýmto spôsobom nových zamestnancov. 

Na druhej strane je potrebné konštatovať, že pokiaľ ide o nápravu nesprávnej transpozície predpisov EÚ, na ktoré bola Slovenská republika upozornená, máme len malý (takmer žiadny) priestor riešiť tieto záležitosti inak. V tom prípade sa ale strácajú výhody nástrojov, ktoré boli použité v slovenskom pracovnoprávnom zákonodarstve na zvýšenie zamestnanosti a na umožnenie zamestnania aj v osobitných segmentov trhu práce. 

Veríme, že s porozumením prijmete naše stanovisko. 

S úctou, 

Vážená pani 
Ing. Viera T o m a n o v á, PhD. 
ministerka 
Ministerstvo práce, sociálnych vecí a rodiny SR 
Špitálska 4 
816 43 Bratislava 
 	O 	N 	Ustanovenia Zákonníka práce je potrebné urgentne zosúladiť s dohodami, ktoré uzatvorili sociálni partneri na úrovni EÚ. Nemôže naďalej pretrvávať stav rozporu právnej úpravy SR s pracovným právom EÚ, aj vzhľadom k fomálnemu oznámeniu EK vo veci nesprávnej transpozície smernice 1997/81/ES. 	
NBÚ 	K bodom 3 a 5 
V bodoch 3 a 5 odporúčame používať rovnaký pojem „osobitný predpis“ a nad slovo „predpis“ odporúčame doplniť odkaz na poznámku pod čiarou, v ktorej bude uvedený konkrétny všeobecne záväzný právny predpis upravujúci danú problematiku. 
Odôvodnenie: Legislatívno-technická pripomienka. 
 	O 	ČA 	Zákonník práce je zákonom kódexového typu, preto sa odkazy na poznámku pod čiarou, v ktorej by bol uvedený odkaz na konkrétny všeobecne záväzný právny predpis neuvádzajú.  	
NBÚ 	K čl. II 
V čl. II odporúčame slovo “zákonom“ nahradiť slovom „zákon“. 
Odôvodnenie: Legislatívno-technická pripomienka. 
 	O 	A 	 	
KOZ SR 	Návrh zákona ktorým sa mení a dopĺňa zákon č. 311/2001 Z. z. Zákonník práce v znení neskorších predpisov 

KOZ SR k Návrhu zákona ktorým sa mení a dopĺňa zákon č. 311/2001 Z. z. Zákonník práce v znení neskorších predpisov nemá pripomienky 
 	O 	A 	 	
SOPK 	všeobecne 

Vzhľadom na vývoj situácie na trhu práce ako aj negatívne dopady svetovej hospodárskej krízy na ekonomiku SR odporúčame navrhované opatrenia preformulovať tak, aby ich účinnosť bola odložená na neskoršie obdobie a súčasne by bola dodržaná dotknutá smernica Rady. 	O 	N 	Ustanovenia Zákonníka práce je potrebné urgentne zosúladiť s dohodami, ktoré uzatvorili sociálni partneri na úrovni EÚ. Nemôže naďalej pretrvávať stav rozporu právnej úpravy SR s pracovným právom EÚ. 	
AZZZ SR 	všeobecne k návrhu aj k jednotlivým ustanoveniam 
AZZZ SR k predloženému návrhu uplatňuje nasledovné zásadné pripomienky: 

Všeobecne k návrhu: 
AZZZ SR upozorňuje, že predložený návrh, najmä v čase hospodárskej recesie, negatívne ovplyvní tempo obnovy hospodárskeho rastu, a to pre nepriaznivé vplyvy na udržanie, resp. zvýšenie zamestnanosti. Z tohto dôvodu odporúčame zvážiť ďalšie pokračovanie legislatívneho procesu, a teda odložiť ho na neskoršie, vhodnejšie obdobie. 

Konkrétne k návrhu: 

1. V prípade, že legislatívny proces k návrhu zákona bude pokračovať, odporúčame maximálne oddialenie účinnosti zákona, napr. až od 1.7.2011, kedy by slovenská ekonomika mohla byť už čiastočne stabilizovaná. 
2. V prípade schválenia navrhovaných zmien, s cieľom zachovať flexibilitu pracovnoprávnych vzťahov a podporiť vytváranie nových pracovných miest, navrhujeme umožniť vo všeobecnosti predĺženie, alebo opätovné dohodnutie pracovného pomeru na dobu určitú v rámci platnej lehoty, a to aspoň tri razy.( par. 48, ods. 2). Takéto riešenie by mohlo čiastočne kompenzovať negatívne vplyvy predloženého návrhu na zamestnanosť. 
3. Navrhujeme vypustiť z predloženého návrhu tie časti, na základe ktorých by po nadobudnutí účinnosti zákona poberatelia starobných dôchodkov nemohli byť zamestnávaní na dobu určitú s možnosťou predĺženia, alebo opakovania, ako tomu je teraz. Mnohé naše firmy poukazujú na skutočnosť, že vo viacerých odboroch nie je možné na trhu práce okrem seniorov získať zamestnancov s adekvátnou odbornosťou. 
4. Pokiaľ ide o právnu úpravu práce na kratší pracovný čas, navrhujeme z výnimiek, ktoré odlišujú právne postavenie týchto zamestnancov, ponechať aspoň možnosť pružnejšieho rozviazania pracovného pomeru, aby zamestnávatelia boli motivovaní vytvárať takéto pracovné miesta s cieľom reagovať na aktuálne potreby trhu a tiež vo väzbe na elimináciu zvyšovania nezamestnanosti 

 	O 	N 	1. Ustanovenia Zákonníka práce je potrebné urgentne zosúladiť s dohodami, ktoré uzatvorili sociálni partneri na úrovni EÚ. Nemôže naďalej pretrvávať stav rozporu právnej úpravy SR s pracovným právom EÚ. 
2. Akceptovanie pripomienky by bolo v rozpore s programovým vyhlásením vlády SR. 
3. EK výslovne namietala uzatváranie pracovných pomerov na dobu určitú s určitými kategóriami zamestnancov, pretože sa nejedná o výnmiky objektívne odôvodnené oprávneným cieľom. Takýmito výnimkami podľa Smernice Rady 1999/70/ES môžu byť len činnosti, nie kategórie zamestnancov. 
4. Akceptovanie pripomienky by bolo v rozpore so zásadou nediskriminácie zakotvenou v Ústave SR, v antidiskriminačnom zákone a v Zákonníku práce. Zakazuje sa diskriminácia z dôvodu veku. 
 	
MH SR 	K Doložke vplyvov 
K bodu 1. Vplyvy na verejné financie: 
Nesúhlasíme s konštatovaním, že návrh novely zákona nemá vplyv na verejné financie. Sme toho názoru, že novela zákona č. 311/2001 Z. z. Zákonníka práce predstavuje vplyv na rozpočty obcí a rozpočty vyšších územných celkov v dôsledku zamestnávania na výkon prác vo verejnom záujme. 

Zdôvodnenie: 
Vplyv návrhu na rozpočty obcí a vyšších územných celkov vyplýva z pracovnoprávnych vzťahov zamestnancov pri výkone práce vo verejnom záujme, na ktorých sa vzťahuje Zákonník práce, ak zákon č. 552/2003 Z. z. alebo osobitný predpis neustanovuje inak. Pracovnoprávne vzťahy zamestnancov pri výkone práce vo verejnom záujme sú pracovnoprávne vzťahy zamestnancov pri výkone verejnej služby podľa § 3 ods. 1 Zákonníka práce. Berieme do úvahy, že nepôjde o zamestnancov, ktorí vykonávajú pracovné činnosti remeselné, manuálne alebo manipulačné s prevahou fyzickej práce, ale že pôjde o zamestnancov, napr. výkonu sociálnych služieb, kde sa môže vo veľkej miere využívať práve zamestnávanie na skrátený pracovný čas. Novelou zákona dôjde k zmene v § 58 (a k zmene v § 40, 48 a 49) Zákonníka práce, ktorá sa navrhuje v súlade so Smernicou Rady č. 2008/104/ES o dočasnej agentúrnej práci. Vplyvom spomenutých zmien vznikne zvýšenie nákladov zamestnávateľa čiže zriaďovateľa a poskytovateľa verejných služieb (sociálne služby poskytované obcou alebo vyšším územným celkom), v dôsledku čoho sa zvýšia rozpočty obcí a vyšších územných celkov. 	O 	N 	
Výkon sociálnych služieb je možné zabezpečiť opakovaným uzatváraním pracovného pomeru na dobu určitú podľa navrhovaného znenia § 48 ods. 4 písm. d). 	
MH SR 	K Doložke vplyvov 
K bodu 5. Vplyvy na podnikateľské prostredie: 
Žiadame upraviť vyjadrenie v predmetnom bode, pretože vplyv na informatizáciu spoločnosti s bodom č. 5 nijako nesúvisí, ale týka sa bodu č. 6; žiadame doplniť vplyvy na podnikateľské prostredie, ktoré sa týkajú zvyšovania nákladov zamestnávateľov v oblasti zamestnávania na skrátený pracovný čas a zamestnávania prostredníctvom zamestnávateľských agentúr. 

Zdôvodnenie: 
Na základe námietok Európskej Komisie k nesprávnej transpozícii uvedených smerníc a z dôvodu prijatia novej smernice o agentúrnej práci Ministerstvo práce, sociálnych vecí a rodiny Slovenskej republiky navrhuje zmenu Zákonníka práce v ustanoveniach § 40, 48, 49 a 58. Poznamenávame, že v zmysle zmien § 40, 48, 49 a 58 dôjde k zvýšenej právnej ochrane zamestnanca, ktorého pracovný pomer sa uzatvára na menej ako 20 hodín týždenne, čo predstavuje zvýšenie nákladov zamestnávateľov na „dočasných“ zamestnancov. Túto formu zamestnávania využívajú najmä malé firmy, ktoré si na určitý druh práce „prenajmú“ zamestnancov na určité špecializované činnosti. Spomenuté zvýšené náklady sa pri tejto forme dočasného zamestnávania mimo iného týkajú vzdelávania (zvyšovania zručnosti) daných zamestnancov, ktoré nezabezpečí „iba“ zamestnávateľská agentúra, ale ktoré budú musieť zabezpečovať zamestnávatelia v rámci ich doškoľovania. Táto podmienka môže byť bariérou zamestnávania a tvorby „dočasných“ pracovných miest na skrátený pracovný čas.  	O 	N 	Návrh zákona nebude mať negatívny vplyv na podnikateľské prostredie, nakoľko pracovné pomery na kratší pracovný čas sa uzatvárajú v minimálnom rozsahu (podľa údajov z výberového zisťovania pracovných síl za prvý štvrťrok 2009 z celkového počtu zamestnancov 2 024,4 tis. osôb pracovalo na kratší pracovný čas 74,9 tis. osôb, t.j. cca 3,7%; v tomto počte sú zahrnutí všetci zamestnanci pracujúci na menej ako 40 hodín). Užívateľskí zamestnávatelia aj doteraz poskytovali agentúram dočasného zamestnávania podľa § 58a peňažné prostriedky na zabezpečenie rovnakých podmienok vrátane mzdových pre pridelených zamestnancov aké sa uplatňujú u jeho porovnateľných zamestnancov. 	
ŽSK 	 
V pôvodnom znení § 48, ods. 6, písm. f) bola vyčlenená skupina zamestnancov, s ktorými bolo možné uzatvárať pracovný pomer na dobu určitú a to aj nad 3 roky – poberatelia starobného, invalidného a výsluhového dôchodku a v novele ZP to chýba. Navrhujeme pôvodné znenie § 48 ods.6 písm. f) ponechať a zaradiť ho jako písm. g) v § 48 ods. 4. 
Toto riešenie by pre zamestnávateľov, ktorí takých zamestnancov majú, znamenalo buď ukončiť pracovný pomer alebo zmeniť ho na dobu neurčitú. V praxi ide väčšinou o zamestnancov, ktorí sú pre zamestnávateľov dočasným riešením nejakej situácie (napr. nedostatok určitej profesie na trhu práce,…). V prípade zmeny pracovného pomeru na dobu neurčitú by sa dostal zamestnanec do skupiny pracujúcich dôchodcov, ktorí už síce nie sú pre zamestnávateľov prínosom, ale legislatívne ich nemožno prinútiť, aby ukončili pracovný pomer. 
 	Z 	N 	EK výslovne namietala uzatváranie pracovných pomerov na dobu určitú s určitými kategóriami zamestnancov, pretože sa nejedná o výnmiky objektívne odôvodnené oprávneným cieľom. Takýmito výnimkami podľa Smernice Rady 1999/70/ES môžu byť len činnosti, nie kategórie zamestnancov, to znamená ani s kategóriou dôchodcov. 
 	
ŽSK 	 
Zrušením odsekov 6 a7 v § 49 sa zamestnávateľom skomplikuje situácia v prípade, že by vznikla potreba zmeniť pracovné miesto na plný úväzok a zamestnanec by nesúhlasil. Navrhujeme doterajšie odseky ponechať, aj keď si uvedomujeme, že zámer bol posilniť záujmy zamestnanca. 	O 	N 	Vypustenie odsekov 6 a 7 § 49 súvisí s formálnym oznámením EK, ktoré namietalo diskriminačné zaobchádzanie s uvedenou kategóriou zamestnancov. Pracovné právo je založené na zásade zmluvnosti. 	
MF SR 	Všeobecne 
Beriem na vedomie, že návrh nebude mať vplyv na štátny rozpočet, na rozpočty obcí a rozpočty vyšších územných celkov a tiež nepredpokladá negatívny vplyv na zamestnanosť ani vplyv na informatizáciu spoločnosti.  	O 	A 	 	
MF SR 	Všeobecne 
Návrh je potrebné zosúladiť s čl. 4 Legislatívnych pravidiel vlády SR (čl. I bod 3 - § 48 ods. 4 písm. e) - slová „je predpísané“ nahradiť iným slovným spojením) a s prílohou č. 2 týchto pravidiel [napr. čl. I – úvodná veta, v bode 3 (§ 48 ods. 4 písm. d)) a bode 5 (§ 48 ods. 7) - zavedenie odkazov na osobitné predpisy]. 	O 	ČA 	Zákonník práce je zákonom kódexového typu, preto sa odkazy na poznámku pod čiarou, v ktorej by bol uvedený odkaz na konkrétny všeobecne záväzný právny predpis neuvádzajú.  	
MF SR 	Všeobecne 
V čl. I bode 11 odporúčam nadpis § 252d upresniť napr. takto: „Prechodné ustanovenie k úpravám účinným od 1. marca 2010“.  	O 	N 	
Novela používa vyjadrenie zaužívané v Zákonníku práce. 	
MO SR 	K Doložke o posúdení vplyvov 
 
V bode 5 odporúčame vyjadriť vplyv na podnikateľské prostredie. 

 	O 	N 	Návrh zákona nebude mať negatívny vplyv na podnikateľské prostredie, nakoľko pracovné pomery na kratší pracovný čas sa uzatvárajú v minimálnom rozsahu (podľa údajov z výberového zisťovania pracovných síl za prvý štvrťrok 2009 z celkového počtu zamestnancov 2 024,4 tis. osôb pracovalo na kratší pracovný čas 74,9 tis. osôb, t.j. cca 3,7%; v tomto počte sú zahrnutý všetci zamestnanci pracujúci na menej ako 40 hodín). Užívateľský zamestnávatelia aj doteraz poskytovali agentúram dočasného zamestnávania podľa § 58a peňažné prostriedky na zabezpečenie rovnakých podmienok vrátane mzdových pre pridelených zamestnancov aké sa uplatňujú u jeho porovnateľných zamestnancov. 	
MDPT SR 	 
Odporúčame v Čl. I v úvodnej vete za slovami „a zákona č. 49/2009 Z. z.“ vložiť slová „a zákona č. 184/2009 Z. z.“. 	O 	A 	 	
OAP SVL ÚV SR 	K bodu 3 
Odporúčame štylisticky preformulovať navrhované znenie § 48 ods. 4 písm. d). Upozorňujeme, že aj tabuľka zhody k smernici 1999/70/ES uvádza dve iné znenia predmetného ustanovenia, z ktorých ani jedno nie je totožné so znením navrhovaným v bode 3 návrhu zákona.  	O 	A 	 	
OAP SVL ÚV SR 	K bodu 5 
Navrhujeme zvážiť vypustiť z § 48 ods. 7 návrhu slová „v pracovnom pomere na neurčitý čas“. Podmienka pracovného pomeru na neurčitý čas už vyplýva z novonavrhovanej definície porovnateľného zamestnanca (bod 2 návrhu). 	O 	A 	 	
OAP SVL ÚV SR 	Nad rámec predloženého návrhu zákona 
Vzhľadom na skutočnosť, že sa má predloženým návrhom zákona transponovať do právneho poriadku Slovenskej republiky smernica 2008/104/ES, je potrebné na túto skutočnosť reagovať aj doplnením uvedenej smernice do transpozičnej prílohy (príloha č. 2 k Zákonníku práce). 	O 	A 	 	
OAP SVL ÚV SR 	Nad rámec predloženého návrhu zákona 
Smernica 80/987/EHS uvedená v prvom bode transpozičnej prílohy k Zákonníku práce bola už zrušená smernicou Európskeho parlamentu a Rady 2008/94/ES z 22. októbra 2008 o ochrane zamestnancov pri platobnej neschopnosti ich zamestnávateľa (kodifikované znenie). Aj keď zo samotnej povahy kodifikovaných právnych aktov vyplýva, že po prijatí kodifikovaného znenia smernice by nemala vzniknúť Slovenskej republike potreba prijať nové transpozičné opatrenia, je potrebné na kodifikované znenie smerníc prihliadať a pri najbližšej novelizácii príslušného právneho predpisu je potrebné toto kodifikované znenie smernice v transpozičnej prílohe uvádzať. Z toho dôvodu požadujeme v transpozičnej prílohe smernicu 80/987/EHS nahradiť smernicou 2008/94/ES. 	O 	A 	 	
OAP SVL ÚV SR 	K transpozícii smernice 2008/104/ES 
V súlade s čl. 3 ods. 1 písm. f) prvý bod smernice sú základnými pracovnými podmienkami a podmienkami zamestnávania podmienky týkajúce sa dĺžky pracovného času, nadčasov, prestávok, odpočinku, práce v noci, dovolenky a sviatkov. Uvedený výpočet sa preberá do návrhu zákona ako „pracovný čas a dovolenka“. Odporúčame navrhovaný výpočet precizovať.  	O 	A 	 	
OAP SVL ÚV SR 	K transpozícii smernice 2008/104/ES 
Žiadame doplniť transpozíciu čl. 6 ods. 2 smernice, podľa ktorého majú členské štáty zabezpečiť neplatnosť doložiek, ktoré zakazujú uzatvorenie pracovnej zmluvy medzi užívateľským zamestnávateľom a dočasným zamestnancom. 	O 	A 	 	
OAP SVL ÚV SR 	K transpozícii smernice 2008/104/ES 
V súlade s požiadavkami čl. 6 ods. 4 smernice je potrebné v § 58 ods. 10 písm. b) návrhu zákona za slová „sociálnym službám“ doplniť slová „za rovnakých podmienok ako svojim zamestnancom“. Rovnako upozorňujeme, že uvedený článok smernice sa týka užívateľského zamestnávateľa, preto je nesprávne v tabuľke zhody uvedené ustanovenie upravujúce povinnosti agentúry dočasného zamestnávania. Tiež je k transpozícii predmetného ustanovenia smernice potrebné doplniť do tabuľky zhody aj čl. 58 ods. 6 písm. h) Zákonníka práce.  	O 	A 	 	
OAP SVL ÚV SR 	K transpozícii smernice 2008/104/ES 
Žiadame do tabuľky zhody doplniť transpozíciu poslednej vety čl. 10 ods. 2 smernice, podľa ktorej majú mať vhodné prostriedky vynucovania povinností stanovených smernicou aj samotní pracovníci a ich zástupcovia. 	O 	A 	 	
OAP SVL ÚV SR 	K transpozícii smernice 2008/104/ES 
Zároveň žiadame doplniť do tabuľky zhody správne vnútroštátne ustanovenia k transpozícii nasledujúcich článkov: 
- Čl. 3 ods. 1 písm. a) smernice vymedzuje pojem „pracovník“, v tabuľke zhody je nesprávne uvedená odkaz na informačnú a oznamovaciu povinnosť ministerstiev a ostatných ústredných orgánov štátnej správy voči orgánom ES/EÚ. 
- Čl. 4 ods. 1 smernice sa týka možných zákazov alebo obmedzení využívania agentúrnej práce, ktoré môžu byť odôvodnené len všeobecným záujmom. Sme toho názoru, že určité obmedzenia a zákazy obsahuje predovšetkým zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. 
- V prípade transpozície čl. 6 ods. 5 smernice sa nejedná o transpozíciu s možnosťou voľby, preto je potrebné v stĺpci týkajúcom sa spôsobu transpozície uvádzať poznámku „N“. Totožná pripomienka sa týka aj transpozície čl. 9 ods. 2 smernice. 
- K transpozícii čl. 11 ods. 1 je potrebné v tabuľke zhody uviesť aj ustanovenie o účinnosti právneho predpisu, ktorým sa zabezpečí transpozícia smernice 2008/104/ES. 
- Transpozíciu čl. 11 ods. 2 nepredstavujú Legislatívne pravidlá vlády SR, ale samotná transpozičná príloha (viď pripomienka nad rámec predloženého návrhu zákona) a transpozičný odkaz (tj. § 254a Zákonníka práce). Žiadame upraviť. 
 	O 	A 	 	
OAP SVL ÚV SR 	K doložke zlučiteľnosti 
V bode 3 písm. a) doložky zlučiteľnosti žiadame uvádzať Zmluvu o založení Európskeho spoločenstva v platnom znení, nie v „konsolidovanom znení“. 
V bode 3 písm. c) doložky zlučiteľnosti požadujeme doplniť aspoň príkladmo príslušnú judikatúru Súdneho dvora ES. Súdny dvor ES už niekoľkokrát rozhodoval vo veciach týkajúcich sa transpozície smernice 97/81/ES a smernice 1999/70/ES. 
V bode 4 písm. c) doložky zlučiteľnosti sa majú uvádzať právne predpisy, v ktorých sú preberané smernice „už prebraté“. Nie je preto potrebné uvádzať k príslušným smerniciam aj predložený návrh zákona. 
 	O 	A 	 	
ÚV SR 	k názvu materiálu  
V názve materiálu je duplicitne použité interpunkčné znamienko resp. čiarka. 
Odôvodnenie 
Ide o gramatickú úpravu textu 	O 	A 	 	
ÚV SR 	ku Komuniké (Návrh) 
Slovo "návrhu" opraviť na "návrh". 
Ide o gramatickú chybu. 	O 	A 	 	
MS SR 	 
K predloženému materiálu si neuplatňujeme žiadne pripomienky. 	O 	A 	 	
SOCP 	 
K ustanoveniam návrhu novely zákona č. 311/2001 Z. z. Zákonník práce v znení neskorších predpisov, ktorým sa navrhuje úprava niektorých ustanovení týkajúcich sa pracovného pomeru dohodnutého na dobu určitú a pracovného pomeru s kratším pracovným úväzkom, s cieľom zosúladiť právnu úpravu so smernicami Európskeho parlamentu a Rady, nemá Sociálna poisťovňa pripomienky. 
Vo vzťahu k § 58 a 195 Zákonníka práce však Sociálna poisťovňa navrhuje explicitne riešiť, ktorý subjekt, je zodpovedný za škodu vzniknutú pracovným úrazom alebo chorobou z povolania a ktorý subjekt bude posudzovať mieru zodpovednosti za škodu spôsobenú pracovným úrazom alebo chorobou z povolania, ak k tejto udalosti dôjde u užívateľského zamestnávateľa, či zamestnávateľ alebo agentúra dočasného zamestnávania, ktorí poskytujú zamestnancovi mzdu, náhradu mzdy, cestovné výdavky alebo užívateľský zamestnávateľ, ktorý dočasne pridelenému zamestnancovi zaisťuje bezpečnosť a ochranu zdravia pri práci. Sociálna poisťovňa považuje za potrebné úpravu uvedeného problému aj vo vzťahu k ustanoveniu § 58 ods. 9 Zákonníka práce, ktorý sa podľa nášho názoru nedá aplikovať na poskytované úrazové dávky, ktoré neposkytuje zamestnávateľ, ale Sociálna poisťovňa podľa zákona č. 461/2003 Z. z. o sociálnom poistení v znení neskorších predpisov. 
 	O 	N 	Pripomienka je nad rámec novely, ktorou sa zabezpečuje zosúladenie ustanovení Zákonníka práce so smernicami EÚ.